cyanic-selkie/wikianc huggingface dataset:
Pärnu maantee
Ajalugu
Tallinna vanalinnast Pärnusse ja Läänemaale suunduv tee oli üks vanemaid Tallinnas. Tallinnas linnainsenerina tegutsenud H. J. Woltemate poolt 1680. aastal valminud esimeselt Tallinna linnasarase plaanilt võib välja lugeda paljude lõunasse suunduvate teeharude olemasolu. Samuel Waxelbergi Tallinna sarase kaart näitab samuti, et 17. sajandi viimastel kümnenditel kulges Tallinnast lõunasse suunduv tee mitmes harus peaaegu samal joonel tänase Pärnu maanteega. Sama situatsiooni esitab ka Tallinna linnaarhiivis säilitatav Tallinna gümnaasiumi matemaatika ja õigusteaduse professori Heinrich Julius Woltemate (1651–1696) teine kaart 1689. aastast. Ajalooline Pärnu maantee kulges mööda praegust Tondi tänavat, suundus Rahumäe teelahkme juurest üle Tondi liivikute ning tõusis Rahumäe kalmistu taga mäkke. Edasi kulges piir mööda praegust Vana-Pärnu maanteed kuni Nõmme turuplatsini. Praegune Tondi tee oli kaua aega üheks Pärnu maantee raskemini läbitavaks lõiguks, kuni 19. sajandi teisel poolel alustati ulatuslike metsastamis- ja kuivendustöödega, paranesid ka liiklusolud. 19. sajandi lõpul õgvendati Tondi teed sellisena, et Tondi mõisa peahoone jäi ühele poole teed ja majandushooned teisele poole. Tondi mõisast Rahumäe poole jääv tee kandis tollal Vana Pärnu postimaantee nime. Veel 20. sajandi alguses kandis tänapäevase Pärnu maantee Vene turu ja Peetri platsi vaheline lõik nime Jaani tänav, praeguse Pärnu maantee lõigul Vabaduse väljakust kuni praeguse Sakala tänava ristini kulges ülikitsas Väike-Roosikrantsi tänav (Kleine Rosenkranz-Straße), mis oli tähistanud praegust Pärnu mnt 14–32 lõiku ning Peeter Süda tänava ja Tõnismäe tänava ning Vaestepatuste tänava vaheline lõik nime Väike-Pärnu maantee. 22. jaanuaril 1936 liideti Väike-Tartu maantee ja Väike-Pärnu maantee ning nimetati ümber Sakala maanteeks (hilisem Sakala tänav).
Pärnu maantee 8, Adolf Steinmanni kinnistul asus aastatel 1922–1936, arhitektide Herbert Johansoni ja Eugen Habermanni projekteeritud kiviseinte, plekk-katuse ja suurte vitriinakendega kauplusehoone. Majas tegutsesid B. Michelson ja Ko. koloniaalkauplus ning 1932. aastast E. Wildtagi kauplus. Aastatel 1936–1937 ehitati kauplusehoone asemele arhitekt Eugen Sachariase projekti järgi seitsmekorruseline äri- ja büroopindadega kortermaja, Pärnu maantee 8.
1930. aastate teisel poolel töötas Tallinna Linnavalitsus välja uued linnaarenduse põhimõtted, kuna tänavad omasid ilmelt ebaühtlast, isegi korratut kuju, kuna üksteise kõrvale on ehitatud väga erineva kõrgusega hooneid. Et seda tulevikus vältida ja anda ehitustegevusele vastav suund, töötas Tallinna linnavalitsus välja peatänavate ruumilise mõju kujundamise projektid, määrates kindlaks ehitatavate hoonete kõrgused. Selle kava kohaselt tuli ehitada Vabaduse väljaku ja Vene turu ümbrusse kuue- ja seitsmekorruselised majad; Narva maanteele, Suur-Tartu maanteele, Paldiski maantee algusse, Mere puiesteele, Estonia puiesteele ja Vabaduse puiesteele, Väike-Roosikrantsi tänavale, Väike-Pärnu maantee osale, Vabaduse väljakule ja Kopli tänava osale vastu Balti jaama ning Aia tänava osale Viru tänavast kuni Inseneri tänavani viiekorruselised majad; Kopli tänava osale, Põhja puiesteele, Mere puiestee osale, Narva maantee ja Suur-Tartu maantee osale, Väike-Tartu maantee, Väike-Pärnu maantee osale, Suur-Pärnu maanteele, Tõnismäele, Toompuiesteele, Vaksali puiesteele, Paldiski maantee osale, Suur-Roosikrantsi tänavale, Kaarli puiesteele, Väike-Pärnu maantee, Väike-Tartu maantee ja Liivalaia tänava vahelisele maa-alale ning Politsei aeda neljakorruselised majad. 1930. aastate teisel poolel ehitati ka Pärnu maantee uuele osale tänapäevased hooned (Pärnu mnt 36 (1936), Pärnu mnt 32 (1937), Pärnu mnt 30 (1936), Pärnu mnt 28 (1937), Pärnu mnt 26 (1935), Pärnu mnt 23 (1934), Pärnu mnt 21 (1938), Pärnu mnt 20 (1938), Pärnu mnt 16 (1935), Pärnu mnt 14, Hotell Palace 1937), Pärnu mnt 16 (1935) jt.
Saksa okupatsiooni (1941–1944) ajal kandis tänav saksapärast nime Pernausche Straße.
Pärnu maantee 45 alal, kuhu 1964. aastal ehitati kino Kosmos, asus 1949–1957 trammide ümberpööramise kolmnurk, mida kasutati kuni 1957. aastani.
Pärnu maanteed laiendati aastatel 1964–1965 Komsomoli ja V. Kingissepa tänava ristmikult kuni Tallinna Vineeri- ja Mööblivabrikuni ning vanad puumajad lammutati 1963. aastal.
Azzeddine Laraki
Ta oli 30. septembrist 1986 kuni 11. augustini 1992 Maroko peaminister.
GeForce'i 8. seeria
Geforce 8 seeria on kaheksas kuvaadapterite põlvkond NVIDIA GeForce'i mudeliseerias. GeForce 8 seeria on esimene NVIDIA kaart, mis on ehitatud ühendatud varjutajate arhitektuurile (Unified Shader Model).
Uus arhitektuur
See uus arhitektuur on suur muutus NVIDIA graafikaprotsessorite ehituses. Suurim muutus seisneb eraldiseisvate funktsionaalplokkide (pikslivarjutajad ja tipuvarjutajad) asendamises universaalsete ujukomaprotsessoritega (n-ö voogprotsessorid ing k stream processor), mis suudavad töödelda tippude, pikslite või ükskõik millist tüüpi andmeid.
8 seeria ühendatud varjutajate arhitektuur koosneb mitmetest voogprotsessoritest. Enamik graafikaprotsessoreid opereerivad pikslitega vektortöötlusena, mis tähendab et nad opereerivad samaaegselt mitmetel piksli värvikomponentidel (nt roheline, punane, sinine). Voogprotsessorid on aga skalaarid, mis tähendab, et nad on võimelised korraga opereerima ühel komponendil. Voogprotsessoreid saab ka dünaamiliselt panna töötlema tipuandmeid või muud sorti andmeid olenevalt konkreetse hetke nõudlusest. Kuigi voogprotsessorite maksimaalne läbilaskevõime on väiksem kui varasematel vektorprotsessoritel, on selle saavutamine lihtsam ja odavam.
Tulenevalt skalaarvarjutajate lihtsusest on võimalik neid jooksutada kõrgemal taktsagedusel, mis kompenseerib nende madalama läbilaskevõime. Kui enamik graafikakiipe töötab sagedusel 600 MHz või üle selle, siis GeForce 8800 mudeli voogprotsessorid töötavad sagedusel 1,35 GHz, mis on märgatavalt suurem. Samas enamik kiibi teistest osadest töötavad tagasihoidlikumal 575 MHz taktsagedusel. See annab suure koguse toorest arvutusjõudlust, mida saab kasutada erinevatel eesmärkidel. Tulenevalt varasemast kindlatel andmetel töötavatest varjutajaplokkidest loobumisest, saab uue arhitektuuriga kaardi jõudlust kasutada mitmete erinevate ülesannete jaoks (nt arvutimängu füüsika või teaduslikud arvutused jne).
Hargtöötlus
8 seeria graafikakiibid kasutavad lõimede mudelit koos sisemise lõimeprotsessoriga. See võimaldab jälgida töödeldavaid andmeid. NVIDIA andmetel võib nende kiipidel olla korraga töös tuhandeid lõimesid, mille vahel valides hoiab kiip kõik voogprotsessorid nii hõivatud kui vähegi võimalik. Kui teatud protsessid võtavad kauem aega, siis samal ajal voogprotsessorid suunatakse teiste ülesannete juurde kuniks need protsessid saavad lõpetatud.
Selline hargtöötluse kasutamine muudab oluliselt lihtsamaks universaalse varjutaja kasutamise tippude, pikslite ja geomeetria varjutajate töötlemiseks. Hargtöötluse abil saab koormust ühtlustada erinevate andmetüüpide töötlemisel, mis tagab parema efektiivsuse. See tuleneb sellest, et graafika töötlemisel võivad teatud andmete mahud hüppeliselt muutuda (pildi muutumisel läheb rõhk pikslite töötlemiselt tippude töötlemisele). Vanematel kaartidel jääb sellisel juhul suur osa arvutusjõudlusest kasutamata, sest näiteks pikslite töötlemisel jäävad tipuvarjutajad kasutamata. Kuna uued voogprotsessorid suudavad töödelda kõiki andmeid ning dünaamiliselt lõimesid hallates saab suunata suure osa arvutusjõudluselt hetkel mahtu nõudva arvutuse juurde. Selline lähenemine tagab kindlasti parema jõudluse ning efektiivsuse.
Tekstuuride töötlemine
8 seeria eelkäija GeForce 7 seeria kiibid kasutavad igas pikslivarjutajas ühte aritmeetika-loogikaplokki tekstuuride aadressiplokina. Selline ülesehitus võib teatud juhtudes osutuda kiirusele kahjulikuks, eriti kui on vaja korraga teostada tekstuuride ja varjutajate operatsioone. 8 seerias on tekstuuri aadressiplokid eraldatud voogprotsessoritest, mis võimaldab neil iseseisvalt töötada. See tähendab, et korraga on võimalik teostada nii varjutamise kui ka tekstuuride töötlemist.
Lisaks on tehtud muudatus uue sakitõrje (anti-aliasing) meetodi näol, mida nimetatakse katvuse diskreetimise sakitõrjeks (Coverage Sampling Anti-Aliasing ehk CSAA). Multidiskreetimise sakitõrje (Multi Sampling Anti-Aliasing) puhul on probleem, et kõrgemate diskreetimissageduste juures vajadus mälu järele suureneb kiiremini kui paraneb pildi kvaliteet. See puudujääk võimendub HDR (High Dynamic Range) formaatide puhul, kus mäluvajadus on niigi suurem. Nvidia graafikaarhitekt John Montrym-i väitel on parema sakitõrje saavutamise võti detailsemas informatsioonis katvuse kohta, ehk teisisõnu kui palju iga polügoon piksli sees olevat pinda katab.
Selle parandamiseks arvutab CSAA lisaks katvuse diskreedid ning jätab kõrvale nendega kaasas oleva liigse värvi ja Z informatsiooni. Nii saavutatakse vajaliku info kättesaamine seejuures mälu mahtu oluliselt suurendamata. Edasiminek on toimunud ka MSAA enda osas. Nimelt on 8. seeria kaardid võimelised samal ajal teostama MSAA-d ja HDR valgustamist, MSAA-d saab teostada nii FP16 kui ka FP32 formaadis ning HDR visualiseerimine on viidud 128 biti peale võrreldes varasemate kaartide 64 bitiga.
8300
2007. aastal lasi NVIDIA välja GeForce 8 seeria odavamad/nõrgemad mudelid. 8300 on integreeritud graafikakiip, mis on saadaval ainult originaalseadmete tootjate (OEM) kaudu. Sisuliselt on see sama kiibistik, mis GeForce 8400 mudelil (mõlemad põhinevad G86 kiibil). 8300 mudel võimaldab kõrglahutusega video dekodeerimist, toetab DirectX 10 ja Shader Model 4.0. Kokku on sellel mudelil 16 voogprotsessorit, mis töötavad sagedusel 1.5 GHz, ülejäänud osa graafikaprotsessorist töötab sagedusel 500 MHz. Kuigi 8300 mudel suudab ka mõningaid kaasaegseid mänge jooksutada, on tema jõudlus siiski tagasihoidlik. Kuna mudel toetab Hybrid SLI tehnoloogiat, on võimalik paralleelselt integreeritud videoprotsessoriga jooksutada ka SLI tehnoloogiat toetavat graafikakaarti, et jõudlust parandada.
Samas on video dekodeerimise omadused heal tasemel. Olemas on PureVideo HD dekokeerimise plokk, mis võimaldab Blu-ray MPEG2, AVC (H.264) ja VC-1 sisu dekodeerimisprotsessi enda peale võtta, vabastades sellega keskprotsessori (Central Processing Unit, CPU) liigsest koormusest. Lisaks VGA ja DVI väljunditele on ka HDMI väljund. Head kõrglahutusega video dekodeerimisomadused muudavad selle mudeli sobivaks neile, kes soovivad vaikset ja kompaktset masinat kodusesse meediakeskusesse ning ei pane suurt rõhku mängimisele.
8400
GeForce 8300 mudeliga samal ajal välja lastud kaart põhineb samal tuumal kui 8300, aga pole integreeritud. 2007 aasta lõpus lasi NVIDIA välja uuel G98 (Desktop 8 Mainstream D8M) kiibil põhineva mudeli. Toote nimi jäi samaks ja nende vahel on võimalik vahet teha ainult tehniliste omaduste võrdlemise abil. Uuendusi on mitmeid, eelkõige on vähendatud kaardi maksumust kolmemõõtmelise graafika töötlemise jõudluse vähendamisega, samas parandades kõrglahutusega video dekodeerimist. Sellega on kaart suunatud veelgi rohkem koduse meediakeskuse südameks, makstes seejuures võrdlemisi vähe. Lisatud on PureVideo tehnoloogia 3. põlvkond, PCI Express 2.0, Dual Link HDCP ja HDMI toed. Need kõik aitavad parandada kõrglahutusega videote näitamist.
GeForce 8500 ja 8600
8500 GT lasti 8600 GT ja GTS-ga samal ajal välja, samas 8500 GT on selgelt nõrgemate näitajatega ning seetõttu ka hinna poolest odavam kaart. Voogprotsessoreid on kokku 16 tükki, mis töötavad sagedusel 900 MHz, ülejäänud tuum jookseb 450 MHz peal. Mälutüübina on kasutusel DDR2. Samas kui 8600 GT on kasutusel GDDR3 tüüpi mälu, 32 voogprotsessorit, mis töötavad sagedusel 1,19 GHz ja ülejäänud tuum töötab sagedusel 540 MHz. On näha, et 8500 GT on justkui poolitatud 8600 GT, mida toetab ka nende mälule ligipääsemise andmeedastuskiirus, mis 8500 GT-l on 12,8 Gbit/s, 8600 GT-l 22,4 Gbit/s.
8600 GTS erineb 8600 GT-st ainult voogprotsessorite taktsageduse ja mälu taktsageduse poolest, mis on vastavalt 1,45 GHz ja 1 GHz.
GeForce 8800
8800 mudeliseeria (koodnimi G80) lasti välja 8. novembril 2006 GeForce 8800 GTX ja GTS toodetena.
8800 GS
See mudel põhineb G92 kiibil nagu ka 8800 GT ja GTS, kuid selle jõudlusnäitajad on kehvemad kui nimetatud mudelitel. See tuleneb faktist, et töösse on jäetud 96 voogprotsessorit, vähendatud on mälu siini laiust 256 biti pealt 192 biti peale, mis toob kaasa ebatavalise videomälu suuruse (384 MB ja 768 MB), ning vähendatud on nii voogprotsessorite kui mälu taktsagedust võrreldes teiste sama kiipi kasutavate kaartidega. See kõik tähendab, et umbkaudu 25% võrra on kaardi jõudlus nõrgem 8800 GT-st, kuid selle võrra on ka hinnaklass odavam.
2008. aasta mais nimetati antud toode ümber GeForce 9600 GSO-ks, et müüki turgutada.
8800 GT
GeForce 8800 GT (koodnimi G92) lasti välja 29. oktoobril 2007. Selle mudeli väljalaskmisega mindi esmakordselt üle 65 nm tootmisprotsessile. G92 kiibi eelkäijaks võib lugeda G80 kiipi, millel see suures osas baseerub. Kuigi kiibi tootmisprotsess on muutunud 90 nm (G80) 65 nm peale on transistorite arv suurenenud 681 miljonilt 754 miljonini. Lisaks on integreeritud ka eraldiseisev kuvakiip, mis tähendab, et see mudel toetab Dual Dual Link DVI väljundit HDCP-ga ilma eraldiseisva kiibita. See muudab tootmist odavamaks ja lihtsamaks, mis peaks lõppkokkuvõttes kajastuma ka kaardi hinnas.
Suurem uuendus on PCI Express 2.0 tugi, mis võrreldes varasema versiooniga kahekordistab saadavalolevat ribalaiust süsteemi ja videokaardi vahelisel suhtlusel. G92 kiip on esimene NVIDIA toode, mis seda toetab. Samas on ka mõnes kohas tagasi hoitud, sest 8800 GT-l on 112 voogprotsessorit, samas kui sama kiibiga 8800 GTS kaardil on 128 voogprotsessorit. 8600 GT voogprotsessorid töötavad taktsagedusel 1,5 GHz, ülejäänud tuum töötab 600 MHz peal. 8800 GT on saadaval nii 256 MB kui ka 512 MB mälumahuga. Jõudlustestides on välja tulnud, et väiksem mälumaht võib kõvasti vähendada kaardi jõudlust teatud uuemate mängude korral. Samas võib kaardi kasuks öelda, et tema avutusvõimsus on lausa 46% kõrgem kui 8800 GTS-l ja kõigest 3% madalam kui 8800 GTX-l (mõlemad põhinevad G80 kiibil). pisi|Geforce 8800 GTS Erinevalt oma suurematest vendadest 8800 GTX ja Ultra, tuleb 8600 mudel koos ühe pesa (single-slot) jahutusega, mis tähendab vähendatud voolutarvet ning müra.
8800 GTS
8800 mudeliseeria (koodnimi G80) lasti välja 8. novembril 2006 GeForce 8800 GTX ja GTS toodetena.
Algselt pakuti GTS-i 320 MB ja 640 MB mälumahuga variantidega. Erinevalt 8800 GTX-i 128 voogprotsessorist ja 384 bitisest mälusiini laiusest, on 8800 GTS mudelil 320 bitine mälusiin ja 96 voogprotsessorit töös. 640 MB versioonile tehti mudeliuuendus, mille käigus tõsteti taktsagedusi ning voogprotsessorite arvu 112-ni. Kaardi tuumaks jäeti senine G80 kiip. Suurem mudeliuuendus kaasnes 2007 aastal kui G80 kiip vahetati välja 65 nm G92 kiibi vastu. Mälusiini laius vähenes küll 256 bitini, samas tõusis voogprotsessorite arv 128-le ning ka nende taktsagedus tõusis 1,625 GHz peale. Lisaks muud uuendused, mis on toodud 8800 GT mudeli kirjelduse all.
See kaart on küll kiirem vanematest GTS mudelitest, ent väiksem mälusiini laius piirab võimalusi konkureerida 8800 GTX mudeliga. pisi|EVGA Geforce 8800 GTX pisi|NVIDIA GeForce 8800 Ultra
8800 GTX ja Ultra
GeForce 8800 GTX kasutab sama G80 tuuma, mida varasemad 8800 GTS mudelidki, kuid GTX versioonil on mälusiini laius 384 bitti, mälu maht 768 MB taktsagedusel 900 MHz ja 128 voogprotsessorit, mis töötavad taktsagedusel 1,35 GHz, tuum sagedusel 575 MHz. 8800 GTX on kahe pesa (dual-slot) jahutusega, mis juhib sooja õhku arvutikorpuse tagant välja. Kaart ise on nii pikk, et võib tekkida probleeme väiksematesse korpustesse mahtumisega. Et kaarti vooluga toita, tuleb lisaks PCI Express siinist saadavale toitele ühendada 2 lisa toitejuhet.
Suurt voolutarvet ja jahutust õigustavad kaardi jõudlusnäitajad, mis tema väljatuleku ajal ületasid kõiki teisi kaarte ning isegi aasta hiljem oli tegu ühe kiireima kaardiga. Lisaks on kaardil 2 SLI ühenduspesa, mis võimaldab paralleelselt jooksutada kuni kolme kaarti, et rahuldada ka kõige nõudlikuma mänguri vajadusi.
GeForce 8800 Ultra on sisuliselt 8800 GTX, millel on tõstetud taktsagedusi. Ultra tuum töötab taktsagedusel 612 MHz, voogprotsessorid sagedusel 1,5 GHz ja mälu sagedusel 1080 MHz. Selline sageduste tõstmine on saanud võimalikuks tänu G80 kiibi pisematele muudatustele, mis võimaldab sagedusi paremini tõsta ning uuele jahutussüsteemile, mis katab terve kaardi ja võimaldab paremat jahutust. Miinuseks on, et kuna jahutus katab terve kaardi, mis juba iseenesest on piisavalt pikk, et takistada juurdepääsu kõvakettaseadmetele, siis suurem jahutus teeb seda kindlasti.
Kuigi Ultra on kiirem kui GTX, vähendab tema edukust liiga kõrge hind ja fakt, et GTX-i tõstetud taktsagedusega (Overclocked OC) versioonid pakuvad peaaegu samu sagedusi, mis Ultra. Näiteks XFX GeForce 8800 GTX XXX Edition tuum töötab sagedusel 640 MHz, voogprotsessorid sagedusel 1,46 GHz ja mälu 1 GHz. Kuna kaardid muus osas on täiesti identsed, siis odavama hinnaga GTX XXX Edition on kindlasti parem valik, sest pakub pea samaväärseid näitajaid.
Lääne-Mayo-Kebbi piirkond
Lääne-Mayo-Kebbi piirkond on 1. järgu haldusüksus Tšaadis.
Ben Wallace
Ben Wallace (sündinud 10. septembril 1974) on Ameerika Ühendriikide endine korvpallur, kes mängis korvpalliliigas NBA. Wallace mängis enamasti keskpositsioonil. Ta on neljakordne NBA aasta parima kaitsja auhinna omanik ning koos Detroit Pistonsiga tuli ta 2004. aastal NBA meistriks.
Korvpallikarjäär
Korvpallikarjääri alustas Wallace keskkoolis, kui oli liige Cuyahoga Community College'i korvpallimeeskonnas. Sealt viidi noormees üle Virginia Unioni, kus asus õppima kriminaalõigust. Virginias olid tema keskmised punktid 13,4 ja lauapalle 10,0. Pärast ülikooli läks Wallace Itaaliasse, et tegeleda korvpalliga. 1996. aastal võeti Wallace Itaalias ilma draftita Washington Wizardsi meeskonda.
Esimesel hooajal mängis Wallace klubis vähe ja tema näitajad olid vaid 1,1 punkti ja 1,7 lauapalli mängus. Teisel hooajal mängis Wallace Washingtoni võistkonnas juba 67 mängu (algkoosseisus 16) ning tõusid ka tema keskmised näitajad: 3,1 punkti, 4,8 lauapalli ja 1,7 palli blokeerimist. 1998/99. aasta NBA hooajal mängis Wallace Wizardsi võistkonnas 46 kohtumist ja algkoosseisus alustas ta 16 korral. Peagi olid tema keskmised 6,0 punkti, 8,3 lauapalli, 2,0 blokki ja 1,1 palli vaheltlõiget.
Pärast kolme aastat Washingtonis mängimist liitus Wallace Orlando Magicuga. Selles klubis mängis ta 81 kohtumist. Hooajal oli Wallace'il punkte keskmiselt 4,8, lauapalle kogunes keskmiselt 8,3 ja blokki 1,6. NBA edetabelis ol ta 12. mängija blokeeritud visete poolest ja 17. lauapallide poolest.
2001. aastal tegi Ben Wallace mängus Milwaukee Bucksiga oma karjääri esimese kolmikduubli (ingl triple-double), skoorides 10 punkti, võttes 17 lauapalli ja blokeerides 10 viset. Temast sai kõige lühem mängija NBA ajaloos, kes on juhtinud edetabelit blokeeritud visete arvestuses.
2002. aastal valiti Wallace USA korvpallikoondisse ja seal võttis ta osa 2002. aasta korvpalli maailmameistrivõistlustest, kus saavutati 6. koht. thumb|left|Ben Wallace Clevelandis Detroit Pistonsi president Joe Dumars lubas Wallace'ile, et temast saab Pistonsi ajaloo kõige väärtuslikum ja kallim mängija. Dumars pidas oma sõna: Wallace'i maksumus tõusis 48 miljonist USA dollarist 50 miljoni dollarini, mis tegi temast ühtlasi ainukese ilma draftita alustanud mängija, kes on saanud lepingu üle 50 miljoni dollari. 2005. aastal jäi Detroit NBA meistritiitli heitluses alla San Antonio Spursile. 2006. aasta väljalangemismängudes kaotati Miami Heatile ning finaalidesse ei pääsetud. Miami Heat tuli tol aastal ka NBA meistriks.
13. juulil 2006. aastal oli Wallace nõus 60 miljoni dollari eest liituma Chicago Bullsiga. Oma liitumist uue klubiga põhjendas Wallace ka sellega, et eelmise treeneri Flip Saundersiga olid suhted halvenenud.
Chicagos toimus Wallace'i esimene mäng just oma eelmise klubi Detroit Pistonsi vastu. 2007. aasta väljalangemismängudes sai Chicago Bulls jagu 2006. aasta NBA meistrist Miami Heatist. Wallace oli oma klubi üks liidritest. Play-off ' ides olid Wallace'i keskmised näitajad 8,7 punkti, 9,5 lauapalli ja 1,7 palli blokeeringut mängu kohta.
Chicagos mängis Wallace poolteist hooaega. Hooajal 2007/2008 Wallace'i keskmised näitajad langesid. Punktide arv mängu kohta oli nüüdsest 6,4 punkti, 10,7 lauapalli, 2,4 resultatiivset söötu, 1,4 palli vaheltlõiget ja 2,0 blokki, kuigi lauapallide arvestuses oli ta endiselt NBA eesotsas. Selle hooaja keskel Bullsi rivistuses mängides tegi Wallace kõik 50 kohtumist kaasa algkoosseisus. Keskmisteks näitajateks hooaja keskel olid 5,1 punkti, 8,8 lauapalli ja 1,6 blokeeringut 32,6 mänguminuti kohta. Mitmes mängus võttis ta kokku 21 lauapalli.
21. veebruaril 2008. aastal liitus Wallace Cleveland Cavaliers'iga. Tehingust võttis osa kolm klubi. Pärast Wallace'it lahkus Bullsist veel ka Joe Smith, nende asemele läksid Drew Gooden ja Larry Hughes Cleveland'ist. Oma esimeses mängus Cleveland'iga viskas Wallace 12 punkti, hankis 10 lauapalli ja blokeeris mitmeid vastaste pealeviskeid.
NBA väljalangemismängude esimeses ringis kohtuti Washington Wizards'iga. Need võideti mängudega 4:2 ja mindi teises ringis vastamisi Boston Celtics'iga. Esimesed kaks mängu Bostonile kaotati. Teises mängus sai Wallace vigastada ega saanud kolmandas mängus osaleda. Neljandas mängus Cleveland'i koduareenil sai Wallace taas osaleda. Selles mängus viskas ta 9 punkti ja võttis maha sama palju lauapalle. Viimases mängus kaotas Cleveland Cavaliers Bostonile ja sellega 2007/2008. hooaeg lõppes. Play-off ' ides olid tema keskmised näitajad kõigest 3,2 punkti, 6,50 lauapalli ja 1,2 resultatiivset söötu.
25. juunil vahetati Phoenix Sunsi keskmängija Shaquille O'Neal Clevelandi mängijate Ben Wallace'i ja Sascha Pavlovic'i vastu. Juulis sai Ben Wallace'ist vabaagent. 7. augustil sõlmis Ben Wallace aastase lepingu oma endise koduklubi Detroit Pistonsiga. Vanas klubis muutusid ka Wallace'i statistilised näitajad. Wallace sai meeskonnas rohkem mänguaega, viskas punkte ja hankis ka rohkem lauapalle kui Cleveland Cavaliers'i rivistuses. Hooaeg Detroitil üldiselt hästi ei läinud, sest ei jõutud NBA play-off ' idesse ning hooaja lõpuks oli kaotusi rohkem kui võite.
Ben Wallace loobus profikarjäärist 2012. aastal.
Mängija profiil
Ben Wallace mängis eelkõige keskpositsioonil. Beni suureks plussiks oli tema hea kaitsemäng, tavaliselt sai ta kirja 9 lauapalli ja 2 palli blokeeringut. Samuti tegi Wallace vähe vigu, tema vigade arv on mängus keskmiselt 2,1, mis on kaitsemängija kohta suhteliselt väike.
Wallace'i üks suur miinus oli tema nõrk ründemäng ja vabavisked. Enamus oma punktidest viskas Wallace korvi alt või pealt pannes. Nagu paljudel teistel suurtel meestel NBA-s (Shaquille O'Neal, Wilt Chamberlain) olid ka Beni nõrk koht vabavisked, millega ta oli NBA-s üks kehvemaid. Üheks põhjuseks on ka see, et Wallace'i parema käe rannet on opereeritud.
Saavutused
thumb|200px|Ben Wallace ja [[Detroit Pistons Valges Majas pärast NBA tiitli võitmist (2004)]]
Muud huvitavat
21. novembril 2004. aastal määras NBA juht David Stern Wallace'ile karistuseks kuuemängulise pausi, kuna Detroit Pistons'i koduaereenil läks ta mängu ajal kaklema Indiana Pacers'i klubis mängiva Ron Artest'iga. Alguses lükkas Wallace Artest'i, kuna Artest proovis talle blokki panna, kuid lõi käega Wallace'ile vastu pead. Mehi tuldi rahustama, kuid enam polnud kakluse keskmes vaid Wallace ja Artest, vaid terve meeskond. Ron Artesti pilluti Detroiti fännide poolt veepudelite ja isegi toolidega. Artest tormas paljudele fännidele kallale. Artesti ja Pacersi ning Pistonsi mängijaid rahustati treenerite poolt ja mees lahkus riietusruumi. NBA otsustas karistada Artesti hooajapikkuse mängukeeluga ning Ben Wallace'it kuuemängulise võistluskeeluga.
Wallace on tuntust kogunud ka sellega, et ta kannab afrosoengut (tavaliselt kodumängudes). Võõrsil mängides on tal enamasti rastapatsid.
Kui Ben Wallace Detroit Pistons'is mängis ja seal midagi korda saatis (näiteks pealtpanekuid või visete blokeerimisi sooritas), siis kostis kõlaritest alati Big Beni kella löömist. Hiljem, kui Wallace liitus Chicago Bullsiga ja ka Cleveland Cavaliersiga, kandus traditsioon sinna üle.
1. juulil 2006. aastal, kui Ben Wallace pani bloki Shaquille O'Neali pealtpanekule, kus O'Neal pikali kukkus, valis NBA sellest sündmusest tehtud foto aasta parimaks fotoks.
ESPN-i väljaantavatel videomängudel ESPN NBA Basketballi 2005. aasta mängu esikaanel on Ben Wallace.
5. novembril 2007. aastal jõudsid Starbury firmabrändi all müügilettidele Ben Wallace'i jalanõud Big Ben, mis maksavad 14,98 USA dollarit.
Ben Wallace'it on mainitud mitmetes lugudes. Räppari The Game loos "Too Much" laulab ta "on the rebound like Ben Wallace in the D-town (Detroit)" ja siis parandab ennast "in the Chi-town" (Chicago). Wallace'i nime on nimetatud ka Hot Karli loos "Blao", mis on arvutimängu NBA Live 2003 soundtrack. Seal ütleb Hot Karl: "The white Ben Wallace without the yolked up bod". Beni ja tema afrosoengut on mainitud filmis "Four Brothers", mille tegevus toimub Detroitis.
Ben Wallace mängis enne korvpalli ka pesapalli ja Ameerika jalgpalli.
Isiklikku
Benil ja tema abikaasal Chandal on pojad Ben Jr ja Bryce ning tütar Baile.
Wallace on oma perekonnas kümnes laps üheteistkümnest.
Samburud
pisi|Samburu mehed tuld tegemas pisi|Samburu tantsijad 2016. aastal pisi|[[Moran]] pisi|[[Samburu maakond|Samburu maakonna asukoht Keenias]] Samburud on rahvas Aafrikas Keenia põhjaosas. Nad on lähedases suguluses lõuna pool elavate maasaidega.
Samburud on valdavalt kuival ja viljatul alal elavad rändkarjakasvatajad, kes elavad väikestes kogukondades ajutiselt püstitatud onnides. Enam-vähem kogu elatis saadakse kariloomadelt.
Hebei
Hebei on provints Hiinas. Provintsi nimi 'jõest põhja pool' viitab selle asendile Kollasest jõest põhjas.
Samburud
Rahvanimetused
Nimetuse "samburu" päritolu kohta on mitu versiooni. Arvatakse, et see võib pärineda sõnast "samburr", mis tähendab maasai keeles muu hulgas mee ja liha kandmiseks kasutatud nahast kotti. Teise versiooni järgi on nimetus tuletatud sõnast "o-sampurumpuri", mis tähendab liblikat.
Hebei
Haldusjaotus
Provints jaguneb 11 ringkonna tasemel haldusüksuseks (kõik ringkonna õigustes linnad):
Samburud
Rahvanimetused
Samburud ise kasutavad enda kohta ka nimetusi lokop ja loikop. Et "lo" tähendab omamist ja "nkop" maad, on arvatud, et nimetusega on algselt tähistatud maaomanikke.
Hebei
Rahvastik
2000. aasta rahvaloenduse andmetel moodustasid Hebei provintsi elanikest hiinlased 95,65%, mandžud 3,18%, hueid 0,78%, mongolid 0,26% ja tšuangid 0,031%.
Samburud
Rahvanimetused
Samburute kohta on kasutatud ka nimetusi Burkeneji, Nkutuk, Sambur ja Sampur.
Päritolu
Pärimuse järgi on samburud pärit Niiluse orust, tõenäoliselt praeguse Sudaani alalt, kust nad 15. sajandil või hiljem koos maasaidega praeguse Keenia alale jõudsid. Seejärel nende teed lahknesid, samburud suundusid põhja poole ja maasaid lõunasse. Suurbritannia koloniaalvõim samburute eluolu eriti ei mõjutanud, sest nende maa ei tundunud brittidele ihaldusväärne, pealegi oli nende asuala raskesti ligipääsetav.
Asuala ja naabrid
Samburud elavad Keenia põhjaosas, eelkõige Samburu maakonnas, aga ka Isiolo ja Marsabiti maakonnas ning vähesel määral ka mujal. Samburute asuala on aja jooksul märkimisväärselt kahanenud.
Nende elupaigaks on valdavalt kuiv ja tasane savann, põhjaosas poolkõrb ja kõrb. Maastik on kohati autoga läbitamatu. Samburute asuala piirneb põhja pool Turkana järvega. Nende asualale jäävad ka veidi viljakama mullaga mägised alad.
Põhja ja lääne pool on samburute naabriks turkanad, lõuna pool maasaid. Samburuid peetakse oma naabritest rahumeelsemateks. Samburutest ida pool elavad võõraste suhtes vaenulikud somaali päritolu hõimud.
Samburu maakonna elanikest umbes 80% moodustavad samburud ja umbes 15% turkanad.
Läbi samburute maa voolab Ewaso Ng'iro jõgi, mille kaldale on loodud Samburu loodusreservaat, kus elab muu hulgas ohustatud seisundis kõrbesebra.
Keeled
pisi|Samburu sõdalased Turkana järve ääres Samburud kõnelevad samburu keelt, mis on Niiluse-Sahara keelte hulka kuuluv Ida-Niiluse keel. See on lähedases suguluses muu hulgas maasai keelega. Samburud ja maasaid saavad enamasti teineteise jutust aru, kui aga kaaluti ühist piiblitõlget, selgus, et otstarbekam on siiski Piibel eraldi kummassegi keelde tõlkida. Teised lähemad sugulaskeeled on turkana ja karamodžongi keel. Osa samburuid kõneleb tšamuse murret.
Suahiili keele oskus on laialt levinud, eriti noorte hulgas. Kooliharidus on enamasti suahiili või inglise keeles.
Kirjaoskajaid on samburute seas 15–25%, tšamuse murde kõnelejate seas umbes 40%.
Tegutsevad samburukeelsed raadiojaamad. Samburu keeles kirjutatakse luulet ja valminud on filme. Samburu keelde on hiljuti tõlgitud osa Piiblist.
Arv
Samburu keele kõnelejate arvuks hinnatakse kuni veerand miljonit inimest. 2009. aasta rahvaloenduse andmetel oli neid 237 000. Teise allika väitel on samburu keele kõnelejaid kokku 249 300. Kõnelejate arvukus kasvab.
Usk
pisi|Samburu naised Samburu uskumuse järgi lõi maailma jumal Nkai. Jumal kaitseb kõigi ohtude eest, kuid võib vajaduse korral ka karistada, näiteks siis, kui vanematesse suhtutakse lugupidamatusega. Inimesed on samburu uskumuse järgi pärit Veenuselt, kust nad laskusid Maa peale redeli või köiega. Sama köit mööda laskusid Nkai kingitud kariloomad, kelleta samburud oma elu ette ei kujuta. Jumal keelas loomade üle arvet pidada. Uskumuse järgi tabab inimest katastroof hetkel, mil ta teada saab, mitu looma tal on. Samburutel on omapärane müstiline side loomadega. Samburu noored olevat aegamööda hakanud kaotama austust vanemate vastu ja sellega jumalat pahandanud ning Nkai saatnud oma raevus maa peale äikesetormi, mis Veenuse ja Maa vahelise köie igaveseks purustas.
See lugu rõhutab hõimuvanemate olulist positsiooni ja kinnitab uskumust, et neil on võime noortele sõdalastele lugupidamatu käitumise korral needus peale panna. See omakorda toob kaasa jumala karistuse. Needmist siiski kergekäeliselt ei kasutata, samas talitseb hirm karistuse ees sõjakaid noori.
Nkai elab samburute uskumuse järgi mõne mäe otsas, näiteks Marsabiti mäel. Seetõttu on mäed samburutele pühad.
Kohati on hakatud pühapaikadeks pidama kiviringe, mis on arvatavasti kunagiste karjaaedade varemed. Esialgu sai sellisest kohast kohtumispaik, hiljem aga pühapaik, kus klanni vanemad käivad palvetamas ja otsuseid tegemas. Tähti peetakse väga oluliseks. Linnutee tähistab samburute jaoks kõiki maailma inimesi. Arvatakse, et vanemas eas peaksid kõik samburud tähti vaadeldes mediteerima. Samburud usuvad, et maa sees on erilised sooned, mis pühakohti omavahel ühendavad ja mida tunnetavad vaid üksikud inimesed.
8–9% samburutest on kristlased, valdavalt katoliiklased, kuid on ka protestante.
Et osa vaenulikke (eelkõige somaali päritolu) naabreid on muslimid, ei kipu samburud islamit omaks võtma.
Eluviis
pisi|Puidunikerdaja pisi|Samburu naine kaelakeedega pisi|Samburu noormehed Samburud on poolrändava eluviisiga karjakasvatajad. Tänapäeval on nad küll hakanud ka maad harima, kui pinnas seda vähegi võimaldab. Viljakat maad on siiski vähe ja kunstlik niisutus on harva kättesaadav.
Samburute ajutise küla manyatta moodustavad viis kuni kümme perekonda, kes jäävad samasse paika keskmiselt viieks-kuueks nädalaks. Kogukond vahetab elupaika eelkõige siis, kui kariloomadel enam toitu ei jätku. Liikvele võidakse minna ka vee otsingul. Ajutine küla jäetakse maha ka siis, kui keegi selle elanikest sureb.
Samburute kogukonnas on väga selge hierarhia, iga vanuserühm teab oma rolli ja peab sellest rangelt kinni. Kogukonda puudutavate otsuste tegemisel osalevad ainult vanemad, ehk abielus mehed, kelle seas omakorda on tähtsaimal kohal vanimad mehed. Mehed ja poisid hoolitsevad karja eest ja kaitsevad vaenlaste rünnaku korral. Enam-vähem kõik ülejäänu on naiste töö. Nad ehitavad onnid, hoolitsevad laste eest, lüpsavad lehmad, käivad vett toomas ja tulematerjali korjamas ning valmistavad söögi. Kui neil aega üle jääb, meisterdavad ehteid. Ka tüdrukud osalevad varakult kõigis naistetöödes.
Samburute suurim rikkus on kariloomad. Karja moodustavad enamasti kaamelid, veised, kodukitsed, lambad ja eeslid, kellelt saadud piim (ja ka veri) on läbi aegade olnud samburute põhitoidus. Peetakse ka kodulinde.
Nii haridus kui ka arstiabi on halvasti kättesaadav. Vaid üksikud lapsed käivad regulaarselt koolis, kuigi vanemad peavad üha olulisemaks, et iga laps õpiks lugema ja kirjutama. Poisid veedavad tavaliselt kogu päeva loomi karjatades, tüdrukud majapidamistöid tehes. On lapsi, kes võtavad sõpradelt laenatud õpikud karjamaale kaasa. Õpetajatest on suur puudus. Tunde peetakse kõige sagedamini mõne suure puu all. Kui hiljuti on esinenud naaberrahvaste rünnakuid, käivad lapsed koolis vabatahtlike püssimeeste kaitse all. Koolis käiakse tihti õhtul pimedas. Õppetöö käib enamasti kas suahiili või inglise keeles. Mitmesugused abiorganisatsioonid on rajanud ka koole naistele.
Loodusest saadakse rohud kõigi hädade jaoks ning spirituaalsed juhid ja nõiad-ravitsejad loiboni ' d on suure au sees. Paljude samburute puhul torkab silma alumiste esimeste hammaste puudumine. Haigestumise korral tõmmatakse hammas välja ja selle kohale pannakse rohtu.
Paljud samburud on tuttavad lääne elustiiliga, osa neist on ka ülikoolis käinud. Paljud võiksid vabalt linna tööle minna, kuid nad eelistavad traditsioonilist eluviisi.
Traditsioonid
pisi|Samburu sõdalased odadega pisi|Kaelakeed
Verner Oamer
Verner Oamer (vene Вернер Оамер; sündinud 25. veebruaril 1934 Leningradis) on Eesti ajakirjanik, endine NSV Liidu iluuisutamise koondise liige, Eesti NSV iluuisutamisekoondise treener.
Webware 100
Paljud peavad vastava auhinna saanud veebilehti oma aja kõige innovaatilisemateks ja populaarsemateks.
Samburud
Kogukonna elukorraldus
Samburute kogukond jaguneb vanuse ja staatuse põhjal selgepiirilisteks rühmadeks. Otsustajad on mehed. Sotsiaalse staatuse määrab vanus, teatud juhtudel ka inimesele omistatud salapärased võimed ning karja suurus.
Verner Oamer
Verner Oamer lõpetas 1954 Tallinna Kehakultuuritehnikumi ja 1964 vene kirjanduse erialal Doni-äärse Rostovi ülikooli. Innustus spordist isa suunamisel, põhialaks kujunes iluuisutamine. Võistles 1952–1962 Dünamo liikmena. Ta oli 1953–55, 1957, 1958 ja 1962 Eesti NSV meister, ning kuulus 1954–1959 NSV Liidu koondisse, sai NSV Liidu meistrivõistlustel 1954 I järgus 2. koha, meistrijärgus 1957 7. ja 1958 6. koha.
Samburud
Kogukonna elukorraldus
Levinud on mitmenaisepidamine. Abikaasade arv sõltub mehe jõukusest, seetõttu on vanematel meestel tavaliselt rohkem naisi. Noorte abielu korraldavad nende vanemad. Abielluda tohib ainult teise klanni liikmetega.
Verner Oamer
1960–1961 esines solistina Kiievi Jääballetis ja oli 1962 Valgevene talispartakiaadi võitjaid. Ta on võistelnud iluuisutamises ja jäähokis ka Sverdlovski koondises (iluuisutamises 1952 linna meister). Iluuisutamiskohtunik (üleliiduline kategooria 1969, rahvusvaheline kategooria 1973). Tegutsenud Iluuisutamisföderatsiooni presiidiumis. Õpetanud Tallinnas Mererajooni Spordikoolis ja 1966–1973 Narvas iluuisutamist.
Megan Fox
Megan Denise Fox (sündinud 16. mail 1986 Tennessees) on ameerika näitleja ja endine modell.
Samburud
Kogukonna elukorraldus
Sõdalased on ilusad, uhked ja edevad. Oma kireva riietuse ja tantsuga taotlevad nad tüdrukute tähelepanu ja väljendavad oma poolehoidu helmekeede kinkimisega. Tüdrukutest saavad nende ajutised pruudid, kuigi mõlemad osapooled teavad, et tulevane abielu samasse klanni kuuluvate meeste ja naiste vahel on välistatud. Tüdrukute jaoks valib isa hiljem välja teise klanni kuuluva mehe. Ka tüdrukud ei saa abielluda enne, kui nad on ümberlõikamisega naiseks pühitsetud. Sõdalane teeb oma ajutisele partnerile rohkelt kingitusi ja võtab kohustuse tema eest igal viisil hoolitseda. Tüdruku ema ehitab noorpaarile onni, kus nad kohtumas saavad käia. Kui tüdruk peaks sellisest suhtest rasedaks jääma, tuleb rasedus katkestada, sest ümberlõikamata naise abieluvälist last peetakse ebapühaks ja halva õnne toojaks. Aborti võidakse esile kutsuda taimsete vahenditega, aga sagedamini kasutatakse julmemaid meetodeid, tüdruku kõhtu võidakse näiteks põlvega pressida või see kinni nöörida. Sageli kaasnevad sellega eluohtlikud vigastused. Emad, kes on ise sellise protseduuri kunagi läbi elanud, ei luba tavaliselt oma tütardega seda teha. Mõned aga peavad seda traditsiooniks ja kultuuri osaks. Kui ajutisest suhtest siiski laps sünnib, jäetakse ta tavaliselt abituna surema. Mõnikord antakse lapsed ära teise klanni liikmetele. Leidub naisi, kes mahajäetud imikud ära päästavad ja üles kasvatavad.
Verner Oamer
Tema õpilaste hulka kuulusid teistehulgas Tallinnast pärit iluuisutajad, grossingu lihastreeningu leiutaja Jaak (sünd. 1947), Juhan (sünd.1948) ja Tiina Gross (sünd.1952).
Samburud
Kogukonna elukorraldus
Olulisemate tseremooniate hulgas on noorukite mehekspühitsemine ja pulmad. Mehekspühitsemist alustatakse pühas paigas, näiteks üks klann alustab seda püha järve ääres, mis kunagi ei kuiva. Poisid peavad allikast võtma neli pisikest kivi ja viima need erilisse tseremoniaalsesse külla, kus toimub ümberlõikus. Tseremoonias osalevad ainult mehed. Samas järves on püha kivi, mille juures käivad naised põua ajal palvetamas.
Megan Fox
Foxi peetakse seksisümboliks. Ta figureerib meesteajakirjade (Maxim, FHM) seksikusedetabelites. 2008. aastal valisid FHM-i lugejad ta maailma seksikaimaks naiseks.
2004. aastal tekkis Meganil suhe näitleja Brian Austin Greeniga. Nad tutvusid väidetavalt sarja "Hope & Faith" võtetel. Pärast mitut lahkuminekut ja taaskokkusaamist abiellusid nad 2010. aasta juunis.
pisi|Megan Fox (2011) Fox on iiri, prantsuse ja indiaani päritoluga. Ta sündis Darlene Tonachio ja Franklin Foxi tütrena. Isa lasi hiljem perekonnanimest teise x-i kaotada. Meganil on vanem õde. Tema vanemad lahutasid, kui lapsed olid väikesed, ning Megani ja tema õe kasvatasid üles ema ja kasuisa, kes elasid Tennessees Kingstonis. Megan ütles, et teda kasvatati väga rangelt ja tal ei lubatud poistega käia. Ta oli vaene ja pidi endale ise mänguasju tegema.
Koolis ei saanud Megan kaaslastega kuigi hästi läbi ja teda kiusati. "Igaüks vihkas mind," ütles Fox hiljem. Ta oli agressiivne ja sellist kaaslast tüdrukud ei sallinud, seega seltsis ta pigem poiste kui tüdrukutega. Megan väitis hiljem, et ta vihkas kooli ja ta pole kunagi uskunud formaalsesse haridusse.
Samburud
Kogukonna elukorraldus
Pulmadele eelnevad põhjalikud ettevalmistused. Valmistatakse spetsiaalsed rõivad ja sandaalid, noorpaari jaoks ehitatakse onn. Suur ja piinarikas tseremoonia on pruudi ümberlõikamine. Peigmees peab pruudile ja tema perele tegema rohkelt kingitusi. Kohustuslike kingituste loetelu võib klanniti erineda, aga see sisaldab enamasti loomi, nahku, ehteid ja jooke (piima, meeõlut). Pulmatseremoonia kulminatsiooniks on pruudi ema majja sisenenud pulli rituaalne tapmine.
Verner Oamer
Isiklikku
Verner Oameri isa oli Gustav Oamer Vabadussõjast osavõtnu ja üks Eesti õhuväe esimestest lenduritest, isapoolne vanaisa Mihkel Oamer oli keiser Nikolai II õukonna jääger-jockey (егерь-жокей ), emapoolne vanaisa oli Eesti kolmas kommunist, Eestimaa Kommunistliku Partei Keskkomitee liige Hans Rebane.
Megan Fox
Megan hakkas juba viieaastaselt tantsu ja näitlemist õppima. Ta osales kohalikus tantsuringis, algkooli kooris ja ujumisvõistkonnas. 10 aasta vanuselt kolis ta Floridasse St. Petersburgi, kus õppis kohalikus kristlikus koolis ja alustas modellitööd.
Samburud
Kogukonna elukorraldus
Kõigi rituaalide juures kasutatakse piima, mida näiteks valatakse inimestele pähe.
Megan Fox
Pärast modellindust hakkas ta näitlemisega tegelema. Ta mängis 16-aastaselt 2001. aastal filmis "Holiday in the Sun" õdede Olsenite (Mary-Kate ja Ashley) vastu rikast kurja tüdrukut. Ta mängis ka "Jessica bodys".
Samburud
Kalender
Aastaaegade arvestamiseks ja eriti põua- või vihmahooaja ennustamiseks peavad samburud oma kalendrit. Klannivanemad oskavad kogemusele ja sisetundele tuginedes iga töö ja rituaali jaoks õige aja määrata. Enne mis tahes ürituse planeerimist käiakse teadjameeste käest nõu küsimas.
Suuline pärimus
Samburutel on tugev lugude jutustamise traditsioon. Lugude ja mõistatuste kaudu antakse pärimus edasi põlvkonnalt põlvkonnale. Samburute ajaloost ja kommetest kõneldakse lastele lõkke ääres või kuupaisteses kõrbes. Kõige olulisemaks peetakse lugupidamise kasvatamist samburute maa, loomade ja hõimuvanemate vastu.
Megan Fox
2004. aastal mängis ta Lindsay Lohani vastu filmis "Confessions of a Teenage Drama Queen". Samal aastal sai ta rolli sarjas "Hope and Faith", kus mängis 36 osas kuni sarja lõpetamiseni 2006. aastal.
Samburud
Tants, laul ja mängud
Samburutel on palju rituaalseid tantse. Tantsu saateks on laul, milles kõlavaim roll on mehehäälel. Levinuim meeste tantsu element on koha pealt võimalikult kõrgele õhku hüppamine. Noortel meestel on kombeks hüppamises võistelda ja sellega tüdrukutele muljet avaldada. Mehed ja naised tantsivad enamasti eraldi, moodustades omaette ringid. Naised hüpitavad ja võbistavad tantsides oma rikkalikku kaelaehet. Laulavad nii naised kui ka mehed. Muusikariistu samburud ei kasuta, isegi mitte trumme.
Megan Fox
Fox elab alates 2004. aastast koos Brian Austin Greeniga, kes on tuntud telesarjast "Beverly Hills 90210". 2010. aastal nad abiellusid. Neil on kaks poega: Noah Shannon Green (2012) ja Bodhi Ransom Green (2014).
Eestis on Megan Fox olnud kollase ajakirjanduse teravdatud tähelepanu all ja tema tühiseidki eluseiku on kollane ajakirjandus sageli kajastanud.
Samburud
Käsitöö
Samburud valmistavad mitmesuguseid tarbeesemeid ja iluasju muu hulgas puidust, nahast, karusnahast, luust, sarvest ja helmestest.
Käsitööga tegelevad nii mehed kui ka naised, viimased siiski rohkem. Samburu naised valmistavad pudelkõrvitsatest anumaid, teevad savinõusid, meisterdavad ehteid, pargivad loomanahku ning valmistavad neist rõivaid ja muid vajalikke esemeid. Mehed valmistavad odasid, nuiasid, mõõku ja nende käepidemeid, kilpe ning puidust kellukesi loomadele.
Käsitööesemeid müüakse turgudel turistidele avatud külades, kus tihti etendatakse ka kohalikku laulu ja tantsu ning pakutakse traditsioonilist toitu.
Eluase
pisi|Samburu eluase pisi|Samburu mees kodus Püsivaid kapitaalseid elamuid samburud ei ehita. Nad elavad enamasti kumera vormiga veidi pikerguse põhiplaaniga onnides. Onni karkassi moodustavad maasse püsti pandud jämedamad oksad, millest on tihenduseks ja katuse toeks läbi punutud peenemaid oksi. Seinu võidakse tihendada pinnasematerjali ja sõnnikuga. Katus on traditsiooniliselt kaetud loomanahkadega, tänapäeval ka mitmesuguste kangaste või kiledega, mis on nööriga kinni tõmmatud. Tavaliselt on onnis üks madala laega tuba. Põrandaks on kohevad oksad, mille peale on laotatud kitsenahad. Elamuid ümbritseb okkalistest akaatsiaokstest aed, mis hoiab karja eemal.
Onne ehitavad naised. Mehe iga abikaasa ehitab endale ja oma lastele eraldi onni. Naiste onnid paiknevad sõõrikujuliselt mehe onni läheduses.
Felix Kotta
Felix Kotta (25. juuni 1910 Tartu – 11. oktoober 1963 Tartu) oli eesti kirjanik.
Lääne-Logone'i piirkond
Lääne-Logone'i piirkond on 1. järgu haldusüksus Tšaadis.
Samburud
Riietus ja ehted
Samburud kannavad rohkelt värvilisi ehteid nii kaelas, peas, ümber käte ja jalgade kui ka näo küljes. Eelkõige noored mehed kasutavad näomaalinguid. Naistel on kaelas tohutu hulk helmekeesid, mille raskus võib ulatuda kümne kiloni. Ehete abil näidatakse oma jõukust ja noorte naiste puhul ka populaarsust. Kogenud silm oskab keede põhjal naise staatuse üsna täpselt ära määrata. Noortel naistel ja tüdrukutel otsa ees metalne ripats, mis sümboliseerib Veenust, kust nad legendi järgi pärit on. Kauneid rõivaid ja ehteid kantakse iga päev ja igasuguse töö juures. Jalas kantakse nahast sandaale.
Mehed hoolitsevad väga oma välimuse eest. Enamasti ripub noortel meestel vööl väike taskupeegel, millest nad sageli ennast imetlevad.
Felix Kotta
Kotta kasvas Tomskis, lõpetas 1938 Herzeni-nimelise Leningradi Pedagoogikainstituudi eesti filoloogina. Töötas Siberis õpetajana ning 1958–1960 oli Tartu Linna TSN TK esimehe asetäitja.
Samburud
Riietus ja ehted
Piimaga seostuv valge värv sümboliseerib samburute jaoks puhtust ja tervist, must tähistab eluraskusi. Kollane ja oranž meenutavad voodile laotatud loomanahku ning tähistavad külalislahkust. Punane sümboliseerib hädaohtu, vaprust ja ühtsust.
Felix Kotta
Looming
Esimesed luuletused ilmusid 1926. Avaldanud luulekogusid ning 8 luuleraamatut lastele. Katsetanud ka näitekirjanikuna ning viljelnud ka valmi ja kirjanduslikku paroodiat. Lisaks tõlkinud Vladimir Majakovski luulet.
Samburud
Riietus ja ehted
Naised ajavad tavaliselt pea paljaks. Pärast abiellumist ajavad ka mehed tavaliselt juuksed maha. Noored mehed kannavad peenikesi punutud patse, mis tihti ookriga punaseks värvitakse. Ka loomanahku ja ehteid kaetakse tihti punase ookriga. Ka kõrvarõngaid kannavad nii mehed kui ka naised. Juba umbes nelja-aastasel lapsel torgatakse või põletatakse augud nii kõrvalesta üla- kui ka alaossa. Auke hakatakse järk-järgult puupulkade abil venitama. Tüdrukud võivad ehteid kanda ainult kõrvalesta ülaosas. Abielus naine saab õiguse kanda spetsiaalseid messingist kõrvarõngaid, mille külge omakorda riputatakse uus rõngas iga kord, kui tal sünnib poeg.
Linnas asju ajades võivad samburud kanda läänelikku riietust. Oma traditsioonilisi ehteid ja maalinguid kannavad samburud ka ajateenistuses olles koos Keenia sõjaväemundriga.
Toit
pisi|Samburu poiss Et samburud on karjakasvatajad, on nad traditsiooniliselt toitunud eelkõige kariloomade piimast, verest ja lihast. Eriti toitvaks peetakse piima ja vere segu. Liha süüakse suhteliselt harva, peamiselt mitmesuguste pidustuste, näiteks pulmade või rituaalsete tseremooniate käigus, aga ka siis, kui loom sureb. Lambaid ja kitsi tapetakse sagedamini kui veiseid. Piimal on oluline roll kõigi rituaalide juures. Valmistatakse ka hapupiima.
Verd võetakse elusalt loomalt spetsiaalse noolega, mis torgatakse veresoonde looma kaelal nii, et see valmistaks loomale võimalikult vähe kannatusi. Haava sulgemiseks ja paranemise kiirendamiseks kaetakse see kuuma tuhaga. Verd juuakse soojalt või segatakse piimaga. Sellest valmistatakse ka mitmesuguseid toite.
Taimede söödavatest osadest keedetakse suppi.
Ihaldusväärseks maiustuseks on mesi. Seda võidakse koguda looduslikest õõnsustest, kuid mesilasi peetakse ka näiteks puu otsa riputatud nahast või muust materjalist valmistatud paunades. Meesaagi võtmisel püütakse võimalikult palju mesilasi ellu jätta ja jäetakse neile alles ka osa meest.